
KAZLŲ RŪDOS SAVIVALDYBĖS KONTROLĖS IR AUDITO TARNYBA


KAZLŲ RŪDOS PREZIDENTO KAZIO GRINIAUS GIMNAZIJOS
PATALPŲ NUOMOS VERTINIMO ATASKAITA

2026-09-22
Kazlų Rūda

ĮŽANGA

Kazlų Rūdos savivaldybės kontrolieriaus 2026 m. birželio 10 d. įsakymu Nr. KĮ-9 „Dėl pavedimo atlikti Kazlų Rūdos Prezidento Kazio Griniaus gimnazijos patalpų nuomos veiklos vertinimą” (pakeista 2026 m. liepos 16 d. įsakymu Nr. KĮ-10), Kazlų Rūdos savivaldybės kontrolės ir audito tarnybos vyriausiajai specialistei Dianai Griniūtei-Brusokienei pavesta atlikti Kazlų Rūdos Prezidento Kazio Griniaus gimnazijos (toliau – Gimnazija) patalpų nuomos veiklos vertinimą.
Vertinimas atliktas atsižvelgiant į Kazlų Rūdos savivaldybės mero siūlymą įvertinti Gimnazijos patalpų nuomos veiklą.
Vertintas laikotarpis: 2025 metai ir 2026 m. sausio 1 d. – birželio 30 d. 
Vertinimo tikslas: įvertinti, ar 2025–2026 metais Gimnazijos patalpų nuomos veikla buvo organizuojama laikantis teisės aktų ir Gimnazijos vidaus teisės aktų reikalavimų, ar tinkamai sudarytos ir vykdytos patalpų nuomos sutartys, taikyti Savivaldybės tarybos patvirtinti nuomos įkainiai, apskaičiuotos ir surinktos pajamos bei ar veikė pakankamos patalpų naudojimo ir atsiskaitymų vidaus kontrolės priemonės.
Vertinimo objektas: Kazlų Rūdos Prezidento Kazio Griniaus gimnazijos patalpų nuomos organizavimas, sutarčių sudarymas ir vykdymas, patalpų naudojimo kontrolė, nuomos mokesčio apskaičiavimas, pajamų apskaita ir atsiskaitymai už suteiktas patalpų nuomos paslaugas.
Vertinimo apimtis. Vertinimo metu nagrinėta Gimnazijos patalpų nuomos veikla, apimant patalpų nuomos organizavimą, sutarčių sudarymą ir vykdymą, nuomos įkainių taikymą, patalpų naudojimo kontrolę, pajamų apskaičiavimą ir atsiskaitymus.
Vertintos šios pagrindinės sritys:
1. Gimnazijos patalpų nuomos veiklą reglamentuojančių teisės aktų ir vidaus dokumentų nuostatų taikymas praktikoje.
2. Prašymų dėl patalpų nuomos pateikimas ir nagrinėjimas bei sprendimų dėl patalpų suteikimo priėmimas.
3. Vertinamuoju laikotarpiu galiojusios patalpų nuomos sutartys, jų sudarymas, registravimas ir esminės sąlygos.
4. Savivaldybės tarybos patvirtintų patalpų nuomos įkainių taikymas sutartyse ir PVM sąskaitose faktūrose.
5. Patalpų užimtumo planavimas ir faktinio patalpų naudojimo kontrolė.
6. Patalpų naudojimo ir instruktavimo žurnalų pildymas bei kitų Gimnazijos Patalpų nuomos ir naudojimo tvarkos apraše nustatytų kontrolės priemonių taikymas.
7. Neatlygintino patalpų naudojimo atvejai ir jų pagrindimas.
8. Už patalpų nuomą apskaičiuotos pajamos, faktiškai gautos įplaukos, neapmokėtos sumos ir jų suderinamumas.
9. Atsakingų darbuotojų funkcijų paskirstymas ir jų perdavimas keičiantis už patalpų nuomos procesą atsakingiems asmenims.
Vertinimo metodai. Vertinimo metu taikyta dokumentų analizė, duomenų palyginimas ir suderinimas, sutarčių ir apskaitos dokumentų tikrinimas bei Gimnazijos pateiktų paaiškinimų vertinimas.
Išanalizuotos visos vertinamuoju laikotarpiu galiojusios patalpų nuomos sutartys, pagal jas išrašytos PVM sąskaitos faktūros, sutarčių registras, banko sąskaitų išrašai, Gimnazijos pateiktos pajamų ir atsiskaitymų suvestinės bei kiti su patalpų nuomos veikla susiję dokumentai.
Vertinta, ar nuomos sutartys sudarytos tinkamai ir jose nustatytos esminės nuomos sąlygos, ar taikyti Savivaldybės tarybos patvirtinti nuomos įkainiai, ar pagal išrašytas PVM sąskaitas faktūras apskaičiuotos sumos atitiko sutarčių sąlygas. Taip pat analizuotas apskaičiuotų nuomos pajamų, faktiškai gautų įplaukų ir neapmokėtų sumų suderinamumas.
Vertinant vidaus kontrolę nagrinėta, ar Gimnazijoje taikytos kontrolės priemonės sudarė galimybę nustatyti faktinį patalpų naudojimo laiką ir apimtį bei palyginti faktinį patalpų naudojimą su sudarytų nuomos sutarčių sąlygomis.
Teisinis reglamentavimas ir patalpų nuomos įkainiai. Savivaldybei nuosavybės teise priklausančio materialiojo turto nuomą reglamentuoja Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, pagal kurį savivaldybės materialusis turtas išnuomojamas savivaldybės tarybos nustatyta tvarka.
Kazlų Rūdos Prezidento Kazio Griniaus gimnazijos patalpų nuomos veiklą reglamentuoja Kazlų Rūdos savivaldybės tarybos 2021 m. gegužės 31 d. sprendimu Nr. TS-135 patvirtintas Kazlų Rūdos savivaldybės turto valdymo, naudojimo ir disponavimo juo tvarkos aprašas bei Gimnazijos direktoriaus patvirtintas Patalpų nuomos ir naudojimo tvarkos aprašas. Juose nustatyta patalpų nuomos organizavimo, sutarčių sudarymo, naudojimo ir atsiskaitymo tvarka.
Vertinimo laikotarpiu Gimnazijos patalpų nuomos paslaugoms buvo taikomi skirtingais Savivaldybės tarybos sprendimais nustatyti įkainiai.
Iki 2025 m. liepos 28 d. galiojo Savivaldybės tarybos 2023 m. rugpjūčio 28 d. sprendimu Nr. TS-153 nustatytos nuomos paslaugų kainos:
· sporto salės nuoma – 10 Eur/val;
· kabineto nuoma – 5 Eur/val.
Šiuo sprendimu taip pat buvo nustatyta, kad sporto salės nuomos mokestis netaikomas Kazlų Rūdos sporto centrui ir kitoms Savivaldybės biudžetinėms įstaigoms, kai patalpos naudojamos tiesioginėms jų funkcijoms vykdyti.
Nuo 2025 m. liepos 28 d. Gimnazijos patalpų nuomos kainos nustatytos Savivaldybės tarybos sprendimu Nr. TS-127:
· daugiafunkcinės salės nuoma – 15 Eur/val.;
· sporto salės nuoma – 12 Eur/val.;
· aktų salės nuoma – 10 Eur/val.;
· kompiuterių klasės nuoma – 10 Eur/val.;
· kabineto nuoma – 5 Eur/val.
Vertinimo metu buvo tikrinama, ar patalpų nuomos sutartyse ir pagal jas išrašytose PVM sąskaitose faktūrose taikyti įkainiai atitiko atitinkamu laikotarpiu galiojusius Savivaldybės tarybos sprendimais nustatytus dydžius.
Vertinimo ribojimai. Vertinimo galimybes ribojo tai, kad Gimnazijoje nebuvo sudaromi Tvarkos apraše numatyti nuomojamų patalpų užimtumo grafikai ir nebuvo fiksuojama faktinė patalpų naudojimo pradžia bei pabaiga. Dėl šios priežasties nebuvo galimybės visais atvejais patikrinti, ar nuomininkai patalpomis faktiškai naudojosi tik sutartyse nustatytu laiku ir apimtimi.
Atsakomybė už pateiktus duomenis. Už vertinimui pateiktų dokumentų, apskaitos duomenų, registrų, suvestinių ir paaiškinimų išsamumą bei teisingumą atsako Gimnazijos vadovybė ir už atitinkamas veiklos sritis atsakingi darbuotojai.
Tarnyba atsako už atliktų vertinimo procedūrų apimtį, surinktų duomenų analizę ir ataskaitoje pateiktas išvadas bei rekomendacijas.

1. PATALPŲ NUOMOS IR NAUDOJIMO TVARKOS APRAŠO ĮGYVENDINIMO VERTINIMAS.

Vertinimo metu išanalizuotas Kazlų Rūdos Prezidento Kazio Griniaus gimnazijos direktoriaus patvirtintas Patalpų nuomos ir naudojimo tvarkos aprašas (toliau – Tvarkos aprašas), reglamentuojantis Gimnazijos patalpų nuomos ir naudojimo organizavimą, atsakingų asmenų funkcijas, patalpų nuomos ir neatlygintino naudojimo sąlygas, prašymų nagrinėjimą, sutarčių sudarymą, atsiskaitymą už suteiktas paslaugas bei patalpų naudojimo kontrolę.
Tvarkos apraše nustatyti pagrindiniai patalpų nuomos proceso etapai: prašymų dėl patalpų nuomos pateikimas ir nagrinėjimas, sprendimų dėl patalpų suteikimo priėmimas, sutarčių sudarymas, nuomos įkainių taikymas, atsiskaitymas už suteiktas paslaugas, nuomininkų teisės ir pareigos, atsakingų darbuotojų funkcijos bei patalpų naudojimo kontrolės priemonės. Tvarkos apraše taip pat nustatytos dokumentų formos, skirtos patalpų nuomos ir naudojimo procesui administruoti.
Siekiant įvertinti, kaip Tvarkos aprašo nuostatos įgyvendinamos praktikoje, analizuotos vertinamuoju laikotarpiu galiojusios patalpų nuomos sutartys, išrašytos PVM sąskaitos faktūros, sutarčių registras bei kiti Gimnazijos pateikti dokumentai. Vertinimo rezultatai pateikiami 1 lentelėje.

1 lentelė. Tvarkos apraše nustatytų reikalavimų įgyvendinimo vertinimas
	Tvarkos aprašo reikalavimas
	Vertinimas
	Rezultatas
	Pastabos

	Pateiktas prašymas dėl patalpų nuomos
	✔
	Atitinka
	

	Priimtas sprendimas dėl patalpų suteikimo
	✔
	Atitinka
	

	Sudaryta naudojimosi (nuomos) sutartis
	✔
	Atitinka
	

	Taikomi Savivaldybės tarybos patvirtinti įkainiai
	✔
	Atitinka
	

	Išrašytos PVM sąskaitos faktūros pagal sudarytas sutartis
	✔
	Atitinka
	

	Vedamas sutarčių registras
	✔
	Atitinka
	

	Sudarytas (pildomas) patalpų užimtumo grafikas
	✖
	Neatitinka
	Grafikai nesudaromi

	Pildomas Patalpų naudojimo registracijos žurnalas
	✖
	Neatitinka
	Žurnalas nebuvo pildomas

	Pildomas instruktavimo žurnalas
	✖
	Neatitinka
	Žurnalas nebuvo pildomas



Vertinimo metu nustatyta, kad pagrindiniai patalpų nuomos proceso etapai – prašymų pateikimas ir nagrinėjimas, sprendimų priėmimas, sutarčių sudarymas, Savivaldybės tarybos patvirtintų įkainių taikymas, PVM sąskaitų faktūrų išrašymas ir sutarčių registravimas – iš esmės vykdomi pagal Tvarkos aprašo nuostatas.
Tačiau nustatyta, kad nebuvo įgyvendinamos dalies Tvarkos apraše nustatytų patalpų naudojimo kontrolės priemonių: nebuvo sudaromi patalpų užimtumo grafikai, nepildomas Patalpų naudojimo registracijos žurnalas ir instruktavimo žurnalas. Dėl to nebuvo užtikrintas visų Tvarkos apraše nustatytų kontrolės procedūrų vykdymas ir dokumentavimas.



2. Patalpų nuomos organizavimo ir sutarčių vykdymo vertinimas.

2.1. Patalpų užimtumo grafiko sudarymas.
Tvarkos apraše nustatyta, kad prieš sudarant patalpų nuomos ar naudojimosi sutartį turi būti įvertintas patalpų užimtumas. Pasirašius sutartį, Gimnazijos direktoriaus įsakymu paskirtas įgaliotas asmuo turi sudaryti (papildyti) nuomojamų patalpų užimtumo grafiką, valdyti informaciją apie nuomojamas ir išnuomotas patalpas bei kontroliuoti grafiko laikymąsi.
Vertinimo metu Gimnazijos administracijos buvo paprašyta pateikti 2025–2026 metų nuomojamų patalpų užimtumo grafikus. Gimnazija informavo, kad atskiri patalpų užimtumo grafikai nebuvo sudaromi.
Todėl nustatyta, kad praktikoje nebuvo įgyvendinama Tvarkos aprašo nuostata dėl nuomojamų patalpų užimtumo grafiko sudarymo ir administravimo. Nesant tokio grafiko, nebuvo užtikrinta galimybė centralizuotai planuoti ir stebėti patalpų užimtumą, palyginti faktinį patalpų naudojimą su sudarytų sutarčių sąlygomis ir dokumentuotai kontroliuoti, ar tuo pačiu metu tos pačios patalpos nėra suteiktos keliems naudotojams.
Vertinimo metu nenustatyta atvejų, kad dėl užimtumo grafiko nebuvimo būtų kilę praktinių patalpų naudojimo organizavimo problemų, tačiau Tvarkos apraše nustatytos kontrolės priemonės netaikymas mažino patalpų naudojimo planavimo ir kontrolės veiksmingumą.

2.2. Patalpų nuomos sutarčių ir įkainių vertinimas.

Vertinimo metu išanalizuotos vertinamuoju laikotarpiu galiojusios patalpų nuomos sutartys. Vertinta, ar sutartys sudarytos raštu, ar jose nurodytos nuomojamos patalpos, nuomos laikotarpis, nuomos mokestis, atsiskaitymo tvarka ir kitos esminės sąlygos.
Sutartyse nustatyti patalpų nuomos įkainiai buvo lyginami su atitinkamu laikotarpiu galiojusiais Kazlų Rūdos savivaldybės tarybos sprendimais, o sutartyse nustatytas nuomos mokestis – su pagal sutartis išrašytose PVM sąskaitose faktūrose taikytais įkainiais.
Vertinimo rezultatai pateikiami 2 ir 3 lentelėse.
[bookmark: _Hlk239976054]2 lentelė. Nuomos sutarčių suvestinė
	Nr.
	Nuomininkas
	Patalpa
	Sutartis
	Sutarties data
	Pabaigos data
	Nustatytas tarifas, Eur

	1
	Nuomininkas F1
	Aktų salės nuoma
	BPS-1
	2025-01-06
	2025-05-31
	10,00

	2
	Nuomininkas F2
	Kabineto nuoma
	BPS-2
	2025-01-20
	2025-05-31
	5,00

	
	
	Kabineto nuoma
	BPS-41
	2025-10-07
	2025-12-19
	5,00

	3
	Nuomininkas F3
	Sporto salės nuoma
	BPS-7
	2025-01-02
	2025-06-30
	10,00

	
	
	Sporto salės nuoma
	BPS-37
	2025-09-22
	2026-06-30
	12,00

	4
	Nuomininkas F4
	Kabineto nuoma
	BPS-24
	2025-07-01
	2025-07-31
	5,00

	5
	Nuomininkas F5
	Kabineto nuoma
	BPS-11
	2025-03-26
	2025-05-31
	5,00

	6
	Nuomininkas F6
	Kabineto nuoma
	F14-2025-8
	2025-03-26
	-
	5,00

	7
	Nuomininkas F7
	Sporto salės nuoma
	BPS-28
	2025-08-09
	2026-06-11
	12,00

	8
	Nuomininkas F8
	Sporto salės nuoma
	BPS-75
	2024-10-01
	2025-05-31
	10,00

	9
	Nuomininkas F9
	Sporto salės nuoma
	BPS-35
	2025-09-18
	2026-05-27
	12,00

	10
	Nuomininkas F10
	Sporto salės nuoma
	BPS-36
	2025-09-22
	2026-05-12
	12,00

	11
	Nuomininkas F11
	Sporto salės nuoma
	BPS-44
	2025-10-13
	2026-06-01
	12,00

	12
	Nuomininkas F12
	Kabineto nuoma
	BPS-40
	2025-10-03
	2025-12-31
	5,00

	13
	Nuomininkas F13
	Kabineto nuoma
	BPS-42
	2025-10-06
	2026-06-04
	5,00

	14
	Nuomininkas F14
	Sporto salės nuoma
	BPS-45
	2025-10-16
	2026-05-23
	12,00

	15
	Nuomininkas F15
	Sporto salės nuoma
	BPS-43
	2025-10-07
	2026-06-26
	12,00

	16
	Nuomininkas F16
	Kabineto nuoma
	BPS-47
	2025-10-30
	2026-04-30
	5,00



3 lentelė. Patalpų nuomos įkainių taikymo vertinimas
	Eil. Nr.
	Pirkėjas
	Patalpa
	Tarybos nustatytas tarifas, Eur
	Sutartyje, Eur
	Sąskaitoje, Eur
	Valandos
	Atitinka/
neatitinka

	1
	Nuomininkas F1
	Aktų salės nuoma
	10,00
	10,00
	10,00
	3 val. šeštadieniais
	Atitinka

	2
	Nuomininkas F2
	Kabineto nuoma
	5,00
	5,00
	5,00
	nuo 2025-01-24 iki 2025-05-30, pirmadieniais nuo 13.30 iki 15.30 val.
	Atitinka

	3
	Nuomininkas F3
	Sporto salės nuoma
	10,00
	10,00
	10,00
	nuo 2025-01-02 iki 2026-06-30, pirmadieniais nuo 19.00 iki 20.30 val. 
	Atitinka

	
	
	Sporto salės nuoma
	12,00
	12,00
	12,00
	nuo 2025-09-22 iki 2026-06-30, pirmadieniais nuo 19.00 iki 20.30 val.
	Atitinka

	4
	Nuomininkas F4
	Kabineto nuoma
	5,00
	5,00
	5,00
	Antradieniais ir ketvirtadieniais. 2val.
	Atitinka

	5
	Nuomininkas F5
	Kabineto nuoma
	5,00
	5,00
	5,00
	pirmadieniais nuo 14.00 iki 17.00 val.
	Atitinka

	6
	Nuomininkas F6
	Kabineto nuoma
	5,00
	5,00
	5,00
	-
	Atitinka

	7
	Nuomininkas F7
	Sporto salės nuoma
	10,00
	10,00
	10,00
	antradieniais ir ketvirtadieniais nuo 15:00 iki 
17:00 val.
	Atitinka

	8
	Nuomininkas F8
	Sporto salės nuoma
	10,00
	10,00
	10,00
	nuo 2024-10-01 iki
2025-05-31 pirmadieniais, antradieniais ir ketvirtadieniais nuo 18.00 iki 19.00 val.
	Atitinka

	9
	Nuomininkas F9
	Sporto salės nuoma
	12,00
	12,00
	12,00
	Nuo 2025-09-24 iki 2026-05-27
	Atitinka

	10
	Nuomininkas F10
	Sporto salės nuoma
	12,00
	12,00
	12,00
	nuo 2025-10-05 iki 2026-05-12, antradieniais nuo 19.00 iki 20.30 val. ir sekmadieniais nuo 18.00 iki 19.30
	Atitinka

	11
	Nuomininkas F11
	Sporto salės nuoma
	12,00
	12,00
	12,00
	nuo 2025-10-17 iki 2026-06-01, antradieniais nuo 19.00 iki 21.00 val. penktadieniais
	Atitinka

	12
	Nuomininkas F16
	Kabineto nuoma
	5,00
	5,00
	5,00
	Antradieniais ir ketvirtadieniais. 
20d. 30 val. 
	Atitinka

	13
	Nuomininkas F12
	Kabineto nuoma
	5,00
	5,00
	5,00
	nuo 2025-10-06 iki 2025-12-31, pirmadieniais nuo 09.00 iki 10.30
	Atitinka

	14
	Nuomininkas F13
	Kabineto nuoma
	5,00
	5,00
	5,00
	nuo 2025-10-08 iki 2026-06-04, ketvirtadieniais nuo 13.00 iki 15.00
	Atitinka

	15
	Nuomininkas F14
	Sporto salės nuoma
	12,00
	12,00
	12,00
	Nuo 2025-10-18 iki 2026-05-23, šeštadieniais nuo 18.00-21.00
	Atitinka

	16
	Nuomininkas F15
	Sporto salės nuoma
	12,00
	12,00
	12,00
	Nuo 2025-10-10 iki 2026-06-26, penktadieniais nuo 18.00-19.00
	Atitinka



Vertinimo metu nustatyta, kad pagrindiniai patalpų nuomos proceso etapai – prašymų pateikimas ir nagrinėjimas, sprendimų dėl patalpų suteikimo priėmimas, nuomos sutarčių sudarymas ir registravimas, Savivaldybės tarybos patvirtintų įkainių taikymas bei PVM sąskaitų faktūrų išrašymas – iš esmės vykdomi pagal nustatytą tvarką.
Išanalizavus vertinamuoju laikotarpiu galiojusias patalpų nuomos sutartis ir pagal jas išrašytas PVM sąskaitas faktūras, reikšmingų neatitikimų dėl sutarčių sudarymo ir nuomos įkainių taikymo nenustatyta. Vertintais atvejais sutartyse ir PVM sąskaitose faktūrose buvo taikomi atitinkamu laikotarpiu galioję Savivaldybės tarybos patvirtinti nuomos įkainiai.
Tačiau nustatyta, kad nebuvo įgyvendinamos dalies Tvarkos apraše nustatytų patalpų naudojimo kontrolės priemonių: nebuvo sudaromi patalpų užimtumo grafikai, nepildomas Patalpų naudojimo registracijos žurnalas ir instruktavimo žurnalas. Dėl to nebuvo užtikrintas visų Tvarkos apraše nustatytų kontrolės procedūrų vykdymas ir dokumentavimas bei nebuvo sudarytos pakankamos sąlygos patikrinti faktinį patalpų naudojimą pagal sudarytų sutarčių sąlygas.
3. Nuomos pajamos ir atsiskaitymai.
Vertinimo metu analizuotos 2025–2026 metais išrašytos PVM sąskaitos faktūros, banko sąskaitų išrašai ir Gimnazijos pateiktos gautų pajamų už patalpų nuomą suvestinės. Vertinta, kiek pajamų apskaičiuota už suteiktas patalpų nuomos paslaugas, kiek įplaukų faktiškai gauta bei kokios nustatytų skirtumų priežastys.

4 lentelė. 2025–2026 m. patalpų nuomos pajamos pagal išrašytas PVM sąskaitas faktūras
	Mėnuo
	Išrašytų PVM sąskaitų faktūrų skaičius
	Pajamos, Eur

	2025 metai

	Sausis
	3
	1650,00

	Vasaris
	1
	440,00

	Kovas
	2
	315,00

	Balandis
	2
	2360,10

	Gegužė
	3
	1683,60

	Birželis
	4
	1 804,40

	Liepa
	0
	0,00

	Rugpjūtis
	0
	0,00

	Rugsėjis
	7
	2973,00

	Spalis
	11
	3622,00

	Lapkritis
	0
	0,00

	Gruodis
	5
	850,60

	Iš viso:
	15698,70

	2026 metai

	Sausis
	2
	500,00

	Vasaris
	3
	1351,00

	Kovas
	5
	1551,40

	Balandis
	3
	1345,80

	Gegužė
	1
	230,00

	Birželis
	3
	1502,40

	Iš viso:
	6480,60



Pagal 2025 m. išrašytas PVM sąskaitas faktūras apskaičiuota 15 698,70 Eur patalpų nuomos pajamų, o pagal banko išrašus faktiškai gauta 16 216,20 Eur įplaukų. 517,50 Eur skirtumas susidarė dėl to, kad 2025 m. buvo gauta 677,50 Eur įplaukų už 2024 m. išrašytas sąskaitas, o 160,00 Eur pagal 2025 m. išrašytą sąskaitą iki 2025 m. gruodžio 31 d. nebuvo apmokėta.
Taigi pagal ataskaitiniu laikotarpiu išrašytas PVM sąskaitas faktūras apskaičiuotos pajamos ir per tą patį laikotarpį faktiškai gautos įplaukos nėra tapatūs rodikliai, nes sąskaitos gali būti apmokamos kitu ataskaitiniu laikotarpiu, o dalis jų laikotarpio pabaigoje gali būti neapmokėta.
2026 m. sausio–birželio mėn. pagal išrašytas PVM sąskaitas faktūras apskaičiuota 6 480,60 Eur patalpų nuomos pajamų, o pagal banko duomenis faktiškai gauta 4 973,20 Eur įplaukų. Skirtumas sudarė 1 507,40 Eur.
Iš šios sumos 5,00 Eur susiję su Nuomininku F7: per laikotarpį išrašyta sąskaitų už 660,00 Eur, o faktiškai gauta 655,00 Eur. Gimnazijos paaiškinimu, šio nuomininko įsiskolinimas padidėjo nuo 160,00 Eur 2025 m. gruodžio 31 d. iki 165,00 Eur 2026 m. liepos 31 d.
Likusi 1 502,40 Eur skirtumo dalis sutampa su 2026 m. birželio mėn. išrašytų PVM sąskaitų faktūrų suma.
2025 m. pagal išrašytas PVM sąskaitas faktūras apskaičiuotų pajamų pasiskirstymas atskirais mėnesiais buvo netolygus. Liepos, rugpjūčio ir lapkričio mėnesiais pajamų nefiksuota, o didžiausios sumos apskaičiuotos rugsėjo mėn. – 2 973,00 Eur ir spalio mėn. – 3 622,00 Eur.
2026 m. vertinamuoju laikotarpiu didžiausios pagal išrašytas PVM sąskaitas faktūras apskaičiuotos pajamos buvo kovo mėn. – 1 551,40 Eur ir birželio mėn. – 1 502,40 Eur, mažiausios – gegužės mėn. – 230,00 Eur.
Duomenys rodo, kad patalpų nuomos veiklos apimtis atskirais mėnesiais skyrėsi. Vertinant pajamų duomenis būtina atskirti pagal išrašytas PVM sąskaitas faktūras apskaičiuotas pajamas nuo faktiškai gautų įplaukų ir atsižvelgti į sąskaitų apmokėjimo laikotarpį, laikotarpio pabaigoje neapmokėtas sumas bei kitus apskaitos koregavimus.

1 pav. Gautų pajamų už patalpų nuomą suvestinė pagal PVM sąskaitas faktūras 2025 m., Eur
Vertinimo metu taip pat vertinta galimybė patikrinti, ar nuomininkams apskaičiuotas nuomos mokestis atitiko faktinį patalpų naudojimo laiką ir apimtį.
Nustatyta, kad tokio patikrinimo visa apimtimi atlikti nebuvo galima, nes Gimnazijoje nebuvo sudaromi patalpų užimtumo grafikai ir nefiksuojama faktinė patalpų naudojimo pradžia bei pabaiga. Dėl to nebuvo užtikrintas dokumentuotas kontrolės mechanizmas, leidžiantis palyginti faktinį patalpų naudojimą su nuomos sutartyse nustatytomis sąlygomis ir pagal jas apskaičiuotu nuomos mokesčiu.
Apibendrinant, apskaičiuotų patalpų nuomos pajamų ir faktiškai gautų įplaukų skirtumai paaiškinami skirtingais sąskaitų išrašymo ir jų apmokėjimo laikotarpiais bei laikotarpio pabaigoje neapmokėtomis sumomis. Tačiau nesant faktinio patalpų naudojimo apskaitos nebuvo galimybės visa apimtimi patikrinti, ar nuomos mokestis visais atvejais apskaičiuotas pagal faktinį patalpų naudojimo laiką ir apimtį.


4. Nebiudžetinių nuomininkų mokėjimų ir struktūros vertinimas.

Gimnazijos patalpos fiziniams ir juridiniams asmenims suteikiamos naudotis sudarius nuomos sutartis, kuriose nustatomos nuomos sąlygos, laikotarpis, naudojamos patalpos ir nuomos kaina. Už suteiktas patalpų nuomos paslaugas atsiskaitoma pagal sutartyse nustatytas sąlygas, o mokėtinos ir sumokėtos sumos pagrindžiamos apskaitos dokumentais.
Siekiant detaliau įvertinti nuomininkų mokėjimus ir jų struktūrą, analizuoti 2025–2026 m. banko išrašų, pajamų suvestinių ir kitų Gimnazijos pateiktų dokumentų duomenys. 5 ir 6 lentelėse pateikiama informacija apie atskirų nuomininkų atliktus mokėjimus, jų datas, sumas ir kitą su atsiskaitymais susijusią informaciją.
5 lentelė. 2025 m. nebiudžetinių nuomininkų mokėjimų suvestinė
	Eil. Nr.
	Nuomininkas
	Apmokėjimo data
	Gauta suma, Eur
	Sumokėti iki

	1
	Nuomininkas F6
	2025-05-09
2025-06-12
2025-06-12
2025-07-11
2025-10-21
2025-11-28
2025-12-19
2025-12-19
2025-12-19

	1920,10
1023,60
650,00
984,40
255,00
245,00
1049,60
240,00
245,00
6612,7
	

	2
	Nuomininkas F7
	2025-01-14
2025-03-19
2025-05-29
2025-06-16
2025-09-20
2025-10-14

	440,00
440,00
440,00
440,00
160,00
160,00
2080,00
	

	3
	Nuomininkas F1
	2025-01-31
2025-09-18
2025-10-16
	920,00
200,00
200,00
1320,00
	2025-01-31 92 val.

2025-10-31 80,5 val.

	4
	Nuomininkas F14
	2025-10-23
	1152,00
	2025-10-31

	5
	Nuomininkas F10
	2025-09-30
	1098,00
	2025-09-31

	6
	Nuomininkas F3
	2025-02-11
2025-09-30
	390,00
702,00
1092,00
	2025-02-28
2025-09-30

	7
	Nuomininkas F11
	2025-10-30
	240,00
	2025-10-31 10d. 26 val.

	8
	Nuomininkas F2
	2025-01-30
2025-11-24
	340,00
100,00
440,00
	2025-01-31 17d. 68 val.
2025-10-17 10d. 20 val.

	9
	Nuomininkas F9
	2025-09-30
	408,00
	2025-09-30 34d. 34 val.

	10
	Nuomininkas F4
	2025-03-17
2025-06-09
2025-07-03
	210,00
70,00
100,00
380,00
	2025-03-31
2025-06-16
2025-07-04

	11
	Nuomininkas F16
	2025-10-02
	150,00
	2025-09-30

	12
	Nuomininkas F13
	2025-10-13
	300,00
	2025-10-17

	13
	Nuomininkas F8
	2025-06-03
	220,00
	2025-06-30

	14
	Nuomininkas F15
	2025-11-23

	216,00
216,00
	2025-11-30

	15
	Nuomininkas F12
	2025-10-13
	165,00
	2025-10-13

	16
	Nuomininkas F5
	2025-01-08
2025-04-11
	237,50
105,00
342,50
	2025-01-06 47,5
2025-04-30 7 d.21val

	Iš viso:
	16216,20
	



Pagal banko išrašų ir Gimnazijos pateiktos gautų pajamų už nuomą suvestinės duomenis, 2025 m. iš nebiudžetinių nuomininkų faktiškai gauta 16 216,20 Eur įplaukų.

[bookmark: _Hlk239976199]6 lentelė. 2026 m. nebiudžetinių nuomininkų mokėjimų suvestinė
	Eil. Nr.
	Nuomininkas
	Apmokėjimo data
	Gauta suma, Eur
	Sumokėti iki

	1
	Nuomininkas F6
	2026-02-18
2026-02-26
2026-04-02
2026-04-13
2026-05-06
2026-05-06
2026-06-04

	335,00
235,00
230,00
981,40
945,80
235,00
230,00
3192,20
	Atitinka

	2
	Nuomininkas F7
	2026-02-28
2026-02-28
2026-05-04
	160,00
165,00
330,00
655,00


	Pagal banko išrašą faktiškai gauta 655,00 Eur, o per 2026-01-01–2026-06-30 laikotarpį išrašyta PVM sąskaitų faktūrų už 660,00 Eur. Gimnazijos paaiškinimu, įsiskolinimas padidėjo nuo 160,00 Eur 2025-12-31 iki 165,00 Eur 2026-07-31.

	3
	Nuomininkas F1
	2026-03-15
	900,00
	2026-02-17 90 val.

	4
	Nuomininkas F15
	2026-03-21
	216,00
	

	5
	Nuomininkas F12
	2026-03-10
	70,00
	2026-04-03 14d. 14 val.

	6
	Nuomininkas F13
	2026-03-16
	-60,00
	Pagal sutarties BPS-42 pakeitimą Nr. 1 (BPS-6, 2026-03-02) išrašyta kreditinė PVM sąskaita faktūra –60,00 Eur ir ši suma grąžinta nuomininkui, nes du mėnesius dėl remontuojamų patalpų nebuvo galimybės naudotis kabinetu.

	Iš viso:
	4973,20
	



2026 m. sausio–birželio mėn. pagal banko duomenis iš nebiudžetinių nuomininkų faktiškai gauta 4 973,20 Eur įplaukų.
Nuomininko F7 atveju per 2026 m. sausio 1 d. – birželio 30 d. laikotarpį išrašyta PVM sąskaitų faktūrų už 660,00 Eur, o pagal banko išrašus faktiškai gauta 655,00 Eur. Gimnazijos paaiškinimu, šio nuomininko įsiskolinimas padidėjo nuo 160,00 Eur 2025 m. gruodžio 31 d. iki 165,00 Eur 2026 m. liepos 31 d.
Nuomininko F13 atveju pagal sutarties BPS-42 pakeitimą Nr. 1 (BPS-6, 2026-03-02) buvo išrašyta –60,00 Eur kreditinė PVM sąskaita faktūra ir ši suma grąžinta nuomininkui, nes du mėnesius dėl remontuojamų patalpų nebuvo galimybės naudotis nuomojamu kabinetu.
Siekiant įvertinti nuomininkų struktūrą, 2025–2026 m. vertinamuoju laikotarpiu patalpas nuomoję asmenys suskirstyti pagal jų statusą.

7 lentelė. 2025–2026 m. nebiudžetinių nuomininkų struktūra pagal statusą
	Nuomininkų grupė

	Nuomininkų skaičius
	Nuomininkai

	Fiziniai asmenys
	10
	Nuomininkas F14, Nuomininkas F8, Nuomininkas F4, Nuomininkas F16, Nuomininkas F13, Nuomininkas F12, Nuomininkas F3, Nuomininkas F9, Nuomininkas F11, Nuomininkas F15

	Juridiniai asmenys / organizacijos
	6
	Nuomininkas F10, Nuomininkas F6, Nuomininkas F5, Nuomininkas F1, Nuomininkas F2, Nuomininkas F7

	Iš viso:
	16
	



Iš 16 vertinamuoju laikotarpiu patalpas nuomojusių unikalių nuomininkų 10 buvo fiziniai asmenys, o 6 – juridiniai asmenys ar organizacijos. Fiziniai asmenys sudarė 62,5 proc., juridiniai asmenys ir organizacijos – 37,5 proc. visų nuomininkų.
Nuomininkų skaičius savaime neparodo jų finansinio indėlio į Gimnazijos gaunamas patalpų nuomos pajamas, todėl papildomai vertintas faktiškai gautų įplaukų pasiskirstymas pagal atskirus nuomininkus.
2025 m. didžiausią faktiškai gautų įplaukų dalį sudarė Nuomininko F6 mokėjimai – 6 612,70 Eur. Taip pat reikšmingos įplaukos gautos iš Nuomininko F7 – 2 080,00 Eur, Nuomininko F1 – 1 320,00 Eur, Nuomininko F14 – 1 152,00 Eur ir Nuomininko F10 – 1 098,00 Eur.
2026 m. sausio–birželio mėn. didžiausią faktiškai gautų įplaukų dalį taip pat sudarė Nuomininko F6 mokėjimai – 3 192,20 Eur. Iš Nuomininko F1 gauta 900,00 Eur, Nuomininko F7 – 655,00 Eur, Nuomininko F15 – 216,00 Eur, Nuomininko F12 – 70,00 Eur. Nuomininkui F13, atsižvelgiant į sutarties pakeitimą ir išrašytą kreditinę PVM sąskaitą faktūrą, grąžinta 60,00 Eur.
Apibendrinant, Gimnazijos patalpų nuomos įplaukos tarp nuomininkų pasiskirstė netolygiai – abiem vertintais laikotarpiais reikšmingą jų dalį sudarė kelių didesnę apyvartą generuojančių nuomininkų mokėjimai. Todėl vertinant patalpų nuomos veiklą tikslinga atsižvelgti ne tik į nuomininkų skaičių ir jų statusą, bet ir į atskirų nuomininkų generuojamas pajamas, atsiskaitymų būklę bei patalpų naudojimo apimtį.

5. Patalpų nuomos proceso organizavimas ir kontrolė.

Gimnazijos patalpų nuomos procesas organizuojamas vadovaujantis Savivaldybės tarybos sprendimais, nustatančiais patalpų nuomos įkainius, bei Gimnazijos Patalpų nuomos ir naudojimo tvarkos aprašu, patvirtintu 2025 m. spalio 1 d. direktoriaus įsakymu Nr. V-316.
Vertinamuoju laikotarpiu patalpų nuomos įkainiai keitėsi: iki 2025 m. liepos 28 d. buvo taikomi Savivaldybės tarybos 2023 m. rugpjūčio 28 d. sprendimu Nr. TS-153 nustatyti įkainiai, o nuo 2025 m. liepos 28 d. – Savivaldybės tarybos sprendimu Nr. TS-127 nustatyti įkainiai. Vertinant sutarčių vykdymą ir nuomos mokesčio apskaičiavimą buvo atsižvelgiama į konkrečiu patalpų naudojimo laikotarpiu galiojusį tarifą.
Iki 2025 m. lapkričio 4 d. už patalpų nuomos proceso organizavimą buvo atsakingas direktoriaus pavaduotojas ūkiui. Nuo 2026 m. sausio 1 d. patalpų nuomos proceso organizavimas, sutarčių kontrolė ir vykdymas pavestas Administravimo tarnybos vedėjai.
Gimnazijos pateiktais duomenimis, patalpų nuomos procesas pradedamas gavus prašymą dėl patalpų nuomos ar naudojimo. Prašymas registruojamas ir saugomas DVS „Kontora”, įvertinamas prašomų patalpų užimtumas bei tai, ar jų naudojimas netrukdys ugdymo procesui ir Gimnazijos renginiams. Priėmus sprendimą dėl patalpų suteikimo, parengiama nuomos sutartis, kuri ją pasirašius registruojama ir saugoma DVS „Kontora”.
Po patalpų naudojimo budintis darbuotojas tikrina patalpų būklę, inventorių ir saugumą. Sąskaitų išrašymą ir atsiskaitymų kontrolę vykdo Gimnazijos buhalterija. Sutarčių pakeitimai ar pratęsimas atliekami gavus nuomininko prašymą ir sudarant papildomą susitarimą.
Vertinant faktinį patalpų nuomos proceso organizavimą nustatyta, kad pagrindiniai proceso etapai – prašymų priėmimas ir registravimas, sprendimų priėmimas, sutarčių sudarymas ir registravimas, sąskaitų išrašymas bei atsiskaitymų kontrolė – buvo vykdomi.
Tačiau keičiantis už patalpų nuomos ir naudojimo organizavimą atsakingiems darbuotojams nebuvo užtikrintas visų Gimnazijos Patalpų nuomos ir naudojimo tvarkos apraše nustatytų kontrolės procedūrų tęstinumas: nebuvo pildomas Instruktavimo žurnalas ir Patalpų naudojimo registracijos žurnalas.
Gimnazija pagrindine šių neatitikimų priežastimi nurodė atsakingų darbuotojų pasikeitimą. Nepildant Tvarkos apraše nustatytų žurnalų nebuvo užtikrintas pakankamas atliktų kontrolės procedūrų dokumentavimas ir jų tęstinumas. Dėl to sumažėjo galimybė atsekti, ar visos Tvarkos apraše nustatytos procedūros buvo faktiškai atliktos, ar nuomininkai buvo tinkamai instruktuoti ir ar patalpų naudojimas buvo tinkamai kontroliuojamas.
Apibendrinant, Gimnazijoje pagrindiniai patalpų nuomos proceso organizavimo etapai buvo vykdomi, tačiau keičiantis atsakingiems darbuotojams nebuvo užtikrintas visų Tvarkos apraše nustatytų kontrolės priemonių tęstinumas ir dokumentavimas. Tai rodo poreikį aiškiau reglamentuoti funkcijų ir nebaigtų kontrolės procedūrų perdavimą keičiantis už patalpų nuomos procesą atsakingiems darbuotojams.

6. Vienkartinio neatlygintino naudojimosi patalpomis reglamentavimas

Tvarkos apraše nustatyta, kad fiziniai ir juridiniai asmenys, pageidaujantys Gimnazijos patalpomis naudotis neatlygintinai, turi pateikti prašymą Gimnazijos direktoriui, kuriame nurodomas patalpų naudojimo tikslas, pageidaujamos patalpos, naudojimosi laikotarpis, periodiškumas ir planuojamas valandų skaičius. Gavus Gimnazijos direktoriaus leidimą ir įvertinus patalpų užimtumą, sudaroma patalpų naudojimo sutartis.
Tvarkos aprašo 26 punkte nustatyta, kad vienkartinis pasinaudojimas patalpomis gali būti nemokamas. Tačiau Tvarkos apraše nenustatyti konkretūs kriterijai ar aplinkybės, kurioms esant vienkartinis naudojimasis patalpomis gali būti suteikiamas neatlygintinai. Taip pat nenustatyta, kaip turi būti pagrindžiamas sprendimas netaikyti Savivaldybės tarybos nustatyto patalpų nuomos mokesčio.
Nesant aiškių ir objektyvių vienkartinio neatlygintino naudojimosi patalpomis kriterijų, nepakankamai užtikrinamas vienodas tokių prašymų vertinimas, sprendimų pagrįstumas ir jų atsekamumas. Tai sudaro prielaidas panašiose situacijose priimti nevienodus sprendimus dėl patalpų suteikimo neatlygintinai.
Apibendrinant, Tvarkos apraše nustatyta galimybė vienkartinai patalpomis naudotis neatlygintinai, tačiau nėra apibrėžti tokio sprendimo priėmimo kriterijai ir jo pagrindimo tvarka. Siekiant užtikrinti skaidrų, vienodą ir pagrįstą sprendimų priėmimą, Tvarkos apraše tikslinga nustatyti aiškius vienkartinio neatlygintino naudojimosi patalpomis kriterijus ir sprendimų dokumentavimo reikalavimus.

IŠVADOS

1. Gimnazijos patalpų nuomos procesas yra reglamentuotas, nuomos sutartys sudaromos raštu, o vertintais atvejais sutartyse ir PVM sąskaitose faktūrose taikyti nuomos įkainiai atitiko atitinkamu laikotarpiu galiojusius Savivaldybės tarybos nustatytus dydžius. Reikšmingų neatitikimų dėl sutarčių sudarymo ir nuomos įkainių taikymo nenustatyta.
2. Praktikoje nebuvo sudaromi Tvarkos apraše numatyti patalpų užimtumo grafikai ir nebuvo fiksuojamas faktinis patalpų naudojimo laikas. Dėl to nebuvo užtikrintas dokumentuotas faktinio patalpų naudojimo kontrolės mechanizmas ir vertinimo metu nebuvo galimybės visa apimtimi patikrinti, ar faktinis patalpų naudojimas atitiko nuomos sutartyse nustatytą laiką ir apimtį bei ar nuomos mokestis visais atvejais apskaičiuotas pagal faktinį patalpų naudojimą.
3. Vertinamuoju laikotarpiu nebuvo pildomi Tvarkos apraše nustatyti Instruktavimo žurnalas ir Patalpų naudojimo registracijos žurnalas. Dėl to nebuvo užtikrintas pakankamas atliktų kontrolės procedūrų dokumentavimas ir atsekamumas. Gimnazijos paaiškinimu, viena pagrindinių šio trūkumo priežasčių buvo už patalpų nuomos proceso organizavimą atsakingų darbuotojų pasikeitimas, todėl nustatytas poreikis aiškiau reglamentuoti funkcijų, dokumentų ir nebaigtų procedūrų perdavimą keičiantis atsakingiems darbuotojams.
4. Tvarkos apraše nustatyta galimybė vienkartinai patalpomis naudotis neatlygintinai, tačiau nenustatyti aiškūs ir objektyvūs kriterijai, kuriais vadovaujantis priimamas sprendimas netaikyti nuomos mokesčio, taip pat nenustatyta tokio sprendimo pagrindimo ir dokumentavimo tvarka. Dėl to nepakankamai užtikrinamas vienodas tokių prašymų vertinimas, sprendimų pagrįstumas ir atsekamumas.
5. Pagal išrašytas PVM sąskaitas faktūras apskaičiuotos nuomos pajamos ir faktiškai gautos įplaukos dėl skirtingų sąskaitų išrašymo ir apmokėjimo laikotarpių gali skirtis. Vertinimo metu nustatyti skirtumai iš esmės buvo paaiškinami sąskaitų apmokėjimo laikotarpiais, laikotarpio pabaigoje neapmokėtomis sumomis ir atliktais apskaitos koregavimais. Siekiant užtikrinti aiškų ir nuoseklų atsiskaitymų stebėjimą, tikslinga periodiškai suderinti apskaičiuotų pajamų, faktiškai gautų įplaukų ir neapmokėtų sumų duomenis.

REKOMENDACIJOS

1. Užtikrinti, kad būtų sudaromas ir nuolat atnaujinamas Tvarkos apraše numatytas patalpų užimtumo grafikas, fiksuojamas faktinis patalpų naudojimo laikas ir sudaryta galimybė palyginti faktinį patalpų naudojimą su nuomos sutartyse nustatytu laiku, apimtimi ir pagal juos apskaičiuotu nuomos mokesčiu.
2. Užtikrinti, kad Tvarkos apraše nustatyti Instruktavimo žurnalas ir Patalpų naudojimo registracijos žurnalas būtų nuolat ir tinkamai pildomi.
3.  Nustatyti su patalpų nuomos proceso organizavimu susijusių funkcijų perdavimo tvarką keičiantis atsakingiems darbuotojams, numatant aiškų funkcijų, dokumentų, registrų, nebaigtų procedūrų ir atsakomybės perdavimą.
4. Papildyti Gimnazijos Patalpų nuomos ir naudojimo tvarkos aprašą, nustatant aiškius ir objektyvius kriterijus, kuriais vadovaujantis priimami sprendimai dėl vienkartinio neatlygintino naudojimosi patalpomis, bei nustatyti tokių sprendimų pagrindimo ir dokumentavimo tvarką.
5. Periodiškai suderinti pagal išrašytas PVM sąskaitas faktūras apskaičiuotas nuomos pajamas, faktiškai gautas įplaukas ir laikotarpio pabaigoje neapmokėtas sumas, užtikrinant nuoseklų atsiskaitymų stebėjimą ir nustatytų skirtumų pagrindimą.


Vyriausioji specialistė                                                                                   Diana Griniūtė-Brusokienė

Gautų pajamų už patalpų nuomą suvestinė 2025 m. 

